FI Euroopan unionin virallinen lehti C 11/17

DB Schenkerin 10 päivänä marraskuuta 2014 EFTAn valvontaviranomaista vastaan nostama kanne

(Asia E-22/14)

(2015/C 11/07)

Schenker North AB, Schenker Privpak AB ja Schenker Privpak AS, yhdessä DB Schenker, asiamiehenään asianajaja Jon Midthjell, Advokatfirmaet Midthjell AS, Grev Wedels plass 5, N-0151 Oslo, Norja, on nostanut 10 päivänä marraskuuta 2014 EFTAn tuomioistuimessa kanteen EFTAn valvontaviranomaista vastaan.

Kantajat kehottavat EFTAn tuomioistuinta

1. kumoamaan EFTAn valvontaviranomaisen 9 päivänä syyskuuta 2014 asiassa N:o 75697 (DB Schenker) antaman päätöksen ja

2. määräämään EFTAn valvontaviranomaisen ja mahdolliset väliintulijat maksamaan oikeudenkäyntikulut.

Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:

— Kantajat, Ruotsiin asettautuneet Schenker North AB ja Schenker Privpak AB sekä Norjaan asettautunut Schenker Privpak AS, kuuluvat DB Schenker -konserniin. Se on maailmanlaajuinen huolinta- ja logistiikka-alan konserni, jonka omistaa Deutsche Bahn AG.

— EFTAn tuomioistuin kumosi 7 päivänä heinäkuuta 2014 asiassa E-5/13 (DB Schenker v. EFTAn valvontaviranomainen) antamassaan tuomiossa EFTAn valvontaviranomaisen 25 päivänä tammikuuta 2013 asiassa N:o 73075 (DB Schenker) antaman päätöksen siltä osin kuin siinä evätään RAD 2012 -sääntöjen 4 artiklan 4 ja 6 kohdan nojalla täysi tai osittainen tutustuminen asiakirjoihin asiakirja-aineistossa, jonka perusteella annettiin EFTAn valvontaviranomaisen päätös 321/10/KOL (Norway Post – sitouttamis-/alennusjärjestelmä) ja evätään tutustuminen EFTAn valvontaviranomaisen päätöksen 321/10/KOL täydelliseen versioon.

— DB Schenker vastaanotti 17 päivänä heinäkuuta 2014 EFTAn valvontaviranomaiselta sähköpostitse kirjeen, jossa ilmoitettiin, että EFTAn valvontaviranomainen oli uudestaan päättänyt evätä DB Schenkeriltä oikeuden tutustua asianomaisiin asiakirjoihin. DB Schenkeriä kehotettiin esittämään uudistettu pyyntö tutustua asiakirja-aineistoon, mikäli se halusi EFTAn valvontaviranomaisen harkitsevan kantaansa uudelleen.

— DB Schenker lähetti EFTAn valvontaviranomaiselle uudistetun pyynnön 27 päivänä elokuuta 2014. EFTAn valvontaviranomainen lähetti DB Schenkerille 9 päivänä syyskuuta 2014 sähköpostilla jäljennöksen päätöksestä, jossa jälleen evättiin RAD 2012 -sääntöjen 4 artiklan 4 ja 6 kohdan nojalla täysi tai osittainen tutustuminen kyseisiin asiakirjoihin eli asiakirja-aineistoon, jonka perusteella annettiin EFTAn valvontaviranomaisen päätös 321/10/KOL (Norway Post – sitouttamis-/alennusjärjestelmä), sekä päätöksen 321/10/KOL täydelliseen versioon. DB Schenker vaatii tämän päätöksen kumoamista valvonta- ja tuomioistuinsopimuksen 36 artiklan nojalla.

Kantajat esittävät, että EFTAn valvontaviranomainen on

— rikkonut RAD 2012 -sääntöjen 4 artiklan 4 kohdassa tarkoitettua kaupallista etua koskevaa poikkeusta sekä ETA-sopimuksen 122 artiklassa, valvonta- ja tuomioistuinsopimuksen 14 artiklan 4 kohdassa ja valvonta- ja tuomioistuinsopimuksen pöytäkirjan N:o 4 liitteessä II olevan 28 artiklan 2 kohdassa tarkoitettua salassapitovelvollisuutta ja näin ollen estänyt sääntöjenvastaisesti tutustumisen asianomaisiin asiakirjoihin RAD 2012 -sääntöjen 2 artiklan 1 kohdassa vahvistetun julkista asiakirjoihin tutustumista koskevan oikeuden vastaisesti;